KOMISSION TÄYTÄNTÖÖNPANOASETUS (EU) 2018/1507,

annettu 10 päivänä lokakuuta 2018,

muna- ja siipikarjanliha-alojen poikkeuksellisista markkinatukitoimenpiteistä Puolassa

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 220 artiklan 1 kohdan a alakohdan,

sekä katsoo seuraavaa:

(1) Puola vahvisti ja ilmoitti 3 päivän joulukuuta 2016 ja 16 päivän maaliskuuta 2017 välisenä aikana 65 korkeapatogeenisen lintuinfluenssan H5-alatyypin taudinpurkausta. Tartunnan saaneet lajit ovat ankat, hanhet, kalkkunat, Gallus domesticus -lajin kanat ja munivat kanat.

(2) Puola toteutti välittömästi ja tehokkaasti kaikki neuvoston direktiivin 2005/94/EY (2) mukaisesti vaadittavat tarvittavat eläinten terveyttä ja eläinlääkintää koskevat toimenpiteet.

(3) Puola toteutti erityisesti torjunta- ja seurantatoimenpiteitä ja ennalta ehkäiseviä toimenpiteitä sekä muodosti suoja- ja valvontavyöhykkeitä, jäljempänä ’säännellyt vyöhykkeet’, komission täytäntöönpanopäätösten (EU) 2016/2219 (3), (EU) 2016/2367 (4), (EU) 2017/14 (5), (EU) 2017/116 (6), (EU) 2017/155 (7), (EU) 2017/247 (8), (EU) 2017/417 (9) ja (EU) 2017/554 (10) mukaisesti.

(4) Näitä toimenpiteitä soveltamalla Puola onnistui taudin leviämisen hillitsemisessä ja lopettamisessa. Unionin ja kansallisia eläinten terveyttä ja eläinlääkintää koskevia toimenpiteitä sovellettiin 22 päivään toukokuuta 2017 kaikilla asianomaisilla tiloilla.

(5) Puola ilmoitti komissiolle, että terveyttä ja eläinlääkintää koskevat toimenpiteet, joita oli ollut tarpeen soveltaa taudin leviämisen hillitsemiseksi ja lopettamiseksi, olivat vaikuttaneet hyvin suureen määrään toimijoita ja että kyseiset toimijat olivat kärsineet tulonmenetyksiä, joihin ei voida myöntää unionin rahoitusosuutta Euroopan parlamentin ja neuvoston asetuksen (EU) N:o 652/2014 (11) nojalla.

(6) Komissio vastaanotti 17 päivänä heinäkuuta 2017 Puolalta virallisen pyynnön, joka koski eräiden poikkeuksellisten toimenpiteiden osarahoitusta asetuksen (EU) N:o 1308/2013 220 artiklan 3 kohdan mukaisesti. Puolan viranomaiset selkeyttivät pyyntöään 11 päivänä huhtikuuta 2018, 10 päivänä toukokuuta 2018 ja 19 päivänä kesäkuuta 2018.

(7) Sovellettujen eläinten terveyttä ja eläinlääkintää koskevien toimenpiteiden tuloksena kasvatustaukoja pidennettiin, lintujen siipikarjatiloille sijoittaminen kiellettiin ja siirtoja rajoitettiin kaikentyyppisillä siipikarjatiloilla, jotka sijaitsevat korkeapatogeenisen lintuinfluenssan H5-alatyypin taudinpurkausten jälkeen perustetuilla säännellyillä vyöhykkeillä. Toimenpiteet koskivat seuraavia lajeja: ankat, hanhet, kalkkunat ja Gallus domesticus -lajin kanat ja munivat kanat. Toimenpiteet johtivat tuotannonmenetyksiin asianomaisilla siipikarjatiloilla. Sen vuoksi on aiheellista korvata nämä menetykset.

(8) Asetuksen (EU) N:o 1308/2013 220 artiklan 5 kohdan mukaisesti unionin osarahoitusosuuden, joka maksetaan poikkeuksellisista markkinatukitoimenpiteistä Puolalle aiheutuneiden menojen rahoituksesta, on oltava 50 prosenttia. Tarkasteltuaan Puolan pyyntöä komission olisi vahvistettava kunkin poikkeuksellisen markkinatukitoimenpiteen osalta enimmäismäärät, joihin voidaan myöntää rahoitusta.

(9) Jotta vältettäisiin liian suurten korvausten riski, kiinteän määrän olisi perustuttava teknisiin ja taloudellisiin tutkimuksiin tai kirjanpitoasiakirjoihin ja se olisi vahvistettava kunkin eläimen ja tuotteen osalta tarkoituksenmukaiselle tasolle tuotantoeläinten ryhmän mukaan.

(10) Jotta estettäisiin kaksinkertaisen rahoituksen riski, aiheutuneita menetyksiä ei saisi olla korvattu valtiontuella tai vakuutuksista, ja tämän asetuksen mukainen unionin osarahoitus olisi rajoitettava tukikelpoisiin eläimiin ja tuotteisiin, jotka eivät ole saaneet asetuksen (EU) N:o 652/2014 mukaista unionin rahoitusosuutta.

(11) Tässä asetuksessa säädettyjä poikkeuksellisia markkinatukitoimenpiteitä olisi sovellettava vain niin laajoina ja niin kauan kuin on ehdottomasti tarpeen markkinoiden tukemiseksi. Poikkeuksellisia markkinatukitoimenpiteitä olisi sovellettava ainoastaan siipikarjan tuotantoon tiloilla, jotka sijaitsevat säännellyillä vyöhykkeillä, ja sen ajanjakson osalta, jona sovellettiin unionin ja Puolan lainsäädännössä säädettyjä eläinten terveyttä ja eläinlääkintää koskevia toimenpiteitä 3 päivän joulukuuta 2016 ja 16 päivän maaliskuuta 2017 välisenä aikana vahvistettuihin 65:een korkeapatogeenisen lintuinfluenssan taudinpurkaukseen, ja vastaaviin säänneltyihin vyöhykkeisiin.

(12) Näiden poikkeuksellisten markkinatukitoimenpiteiden talousarvion moitteettoman hallinnon varmistamiseksi unionin osarahoitusta olisi myönnettävä ainoastaan niihin maksuihin, jotka Puola maksaa tuensaajille viimeistään 30 päivänä syyskuuta 2019. Komission delegoidun asetuksen (EU) N:o 907/2014 (12) 5 artiklan 2 kohtaa ei tulisi soveltaa.

(13) Puolan olisi maksujen tukikelpoisuuden ja sääntöjenmukaisuuden varmistamiseksi tehtävä ennakkotarkastuksia.

(14) Jotta unioni voisi valvoa varainhoitoa, Puolan olisi toimitettava komissiolle selvitys maksujen tarkastamisesta ja hyväksymisestä.

(15) Koska lintuinfluenssan torjumiseen liittyvät rajoitukset asianomaisilla säännellyillä vyöhykkeillä tulivat voimaan eri päivinä eikä tässä asetuksessa säädetä tukihakemusten viimeisestä jättöpäivästä, delegoidun asetuksen (EU) N:o 907/2014 29 artiklan 4 kohdan soveltamiseksi on aiheellista pitää tämän asetuksen voimaantulopäivää tässä asetuksessa vahvistettuihin määriin sovellettavan valuuttakurssin määräytymisperusteena.

(16) Jotta varmistetaan, että Puola panee heti täytäntöön tässä asetuksessa vahvistetut toimenpiteet, tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.

(17) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Unioni myöntää 50 prosentin osarahoitusosuuden menoista, joita Puolalle aiheutui muna- ja siipikarjanlihamarkkinoiden tukemisesta markkinoiden kärsittyä huomattavasti korkeapatogeenisen lintuinfluenssan H5-alatyypin 65 taudinpurkauksesta, jotka Puola havaitsi ja ilmoitti 3 päivän joulukuuta 2016 ja 16 päivän maaliskuuta 2017 välisenä aikana.

2 artikla Puolalle aiheutuneisiin menoihin voidaan myöntää unionin osarahoitusta ainoastaan a) siltä ajanjaksolta, jona sovellettiin eläinten terveyttä ja eläinlääkintää koskevia toimenpiteitä, joita tarkoitetaan liitteessä luetellussa unionin ja Puolan lainsäädännössä ja jotka koskivat 1 artiklassa säädettyä ajanjaksoa; ja b) niiden siipikarjatilojen osalta, joihin on sovellettu eläinten terveyttä ja eläinlääkintää koskevia toimenpiteitä ja jotka sijaitsevat liitteessä luetellussa unionin ja Puolan lainsäädännössä tarkoitetuilla vyöhykkeillä, jäljempänä ’säännellyt vyöhykkeet’; ja c) jos Puola on maksanut tuen tuensaajille viimeistään 30 päivänä syyskuuta 2019. Delegoidun asetuksen (EU) N:o 907/2014 5 artiklan 2 kohtaa ei sovelleta; ja d) jos eläin tai tuote ei ole saanut a alakohdassa tarkoitetun ajanjakson osalta mitään korvausta valtiontukena tai vakuutuskorvauksena eikä unionin rahoitustukea ole saatu asetuksen (EU) N:o 652/2014 nojalla.

3 artikla Unionin osarahoituksen enimmäismäärä säännellyillä vyöhykkeillä sijaitsevien siipikarjatilojen tuotannonmenetysten korvaamiseen on 1,411 miljoonaa euroa. Seuraavia kiinteitä määriä sovelletaan: a) 0,0059 euroa päivää kohti CN-koodiin 0105 94 00 kuuluvaa munivaa kanaa kohti enintään 186 598 eläimestä; b) 0,0085 euroa päivää kohti CN-koodiin 0105 94 00 kuuluvaa broilerikanaa kohti enintään 474 567 eläimestä; c) 0,01075 euroa päivää kohti CN-koodiin 0105 99 10 kuuluvaa teurasankkaa kohti enintään 246 131 eläimestä; d) 0,0126 euroa päivää kohti CN-koodiin 0105 99 20 kuuluvaa teurashanhea kohti enintään 4 622 eläimestä; e) 0,1757 euroa päivää kohti CN-koodiin 0105 99 20 kuuluvaa siitoshanhea kohti enintään 55 307 eläimestä; f) 0,0333 euroa päivää kohti CN-koodiin 0105 99 30 kuuluvaa kalkkunaa kohti enintään 485 343 eläimestä.

4 artikla Puolan on tehtävä hallinnollisia ja fyysisiä tarkastuksia Euroopan parlamentin ja neuvoston asetuksen (EU) N:o 1306/2013 (13) 58 ja 59 artiklan mukaisesti. Puolan on erityisesti todennettava a) tukihakemuksen jättäneiden hakijoiden tukikelpoisuus; b) kunkin tukikelpoisen hakijan osalta: tosiasiallisen tuotannonmenetyksen tukikelpoisuus, määrä ja arvo; c) etteivät tukikelpoiset hakijat ole saaneet tämän asetuksen 2 artiklassa tarkoitettujen menetysten korvaamiseksi rahoitusta muista lähteistä. Niille tukikelpoisille hakijoille, joita koskevat hallinnolliset tarkastukset on tehty, voidaan maksaa tuki jo ennen kuin on tehty kaikki muut tarkastukset, erityisesti paikalla tehtäviin tarkastuksiin valittuja hakijoita koskevat tarkastukset. Jos hakijan tukikelpoisuudelle ei saada vahvistusta, tuki on perittävä takaisin ja on määrättävä seuraamuksia.

5 artikla Delegoidun asetuksen (EU) N:o 907/2014 29 artiklan 4 kohdan soveltamiseksi tämän asetuksen 3 artiklassa vahvistettuihin määriin sovellettavan valuuttakurssin määräytymisperuste on tämän asetuksen voimaantulopäivä.

6 artikla Puolan on toimitettava komissiolle selvitys maksujen tarkastamisesta ja hyväksymisestä.

7 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä lokakuuta 2018. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).

(3) Komission täytäntöönpanopäätös (EU) 2016/2219, annettu 8 päivänä joulukuuta 2016, korkeapatogeenisen lintuinfluenssan H5N8-alatyypin esiintymiseen tietyissä jäsenvaltioissa liittyvistä suojatoimenpiteistä annetun komission täytäntöönpanopäätöksen (EU) 2016/2122 liitteen muuttamisesta (EUVL L 334, 9.12.2016, s. 52).

(4) Komission täytäntöönpanopäätös (EU) 2016/2367, annettu 21 päivänä joulukuuta 2016, korkeapatogeenisen lintuinfluenssan H5N8-alatyypin esiintymiseen tietyissä jäsenvaltioissa liittyvistä suojatoimenpiteistä annetun komission täytäntöönpanopäätöksen (EU) 2016/2122 liitteen muuttamisesta (EUVL L 350, 22.12.2016, s. 42).

(5) Komission täytäntöönpanopäätös (EU) 2017/14, annettu 5 päivänä tammikuuta 2017, korkeapatogeenisen lintuinfluenssan H5N8-alatyypin esiintymiseen tietyissä jäsenvaltioissa liittyvistä suojatoimenpiteistä annetun komission täytäntöönpanopäätöksen (EU) 2016/2122 liitteen muuttamisesta (EUVL L 4, 7.1.2017, s. 10).

(6) Komission täytäntöönpanopäätös (EU) 2017/116, annettu 20 päivänä tammikuuta 2017, korkeapatogeenisen lintuinfluenssan H5N8-alatyypin esiintymiseen tietyissä jäsenvaltioissa liittyvistä suojatoimenpiteistä annetun komission täytäntöönpanopäätöksen (EU) 2016/2122 liitteen muuttamisesta (EUVL L 18, 24.1.2017, s. 53).

(7) Komission täytäntöönpanopäätös (EU) 2017/155, annettu 26 päivänä tammikuuta 2017, korkeapatogeenisen lintuinfluenssan H5N8-alatyypin esiintymiseen tietyissä jäsenvaltioissa liittyvistä suojatoimenpiteistä annetun komission täytäntöönpanopäätöksen (EU) 2016/2122 liitteen muuttamisesta (EUVL L 23, 28.1.2017, s. 25).

(8) Komission täytäntöönpanopäätös (EU) 2017/247, annettu 9 päivänä helmikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä (EUVL L 36, 11.2.2017, s. 62).

(9) Komission täytäntöönpanopäätös (EU) 2017/417, annettu 7 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 63, 9.3.2017, s. 177).

(10) Komission täytäntöönpanopäätös (EU) 2017/554, annettu 23 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 79, 24.3.2017, s. 15).

(11) Euroopan parlamentin ja neuvoston asetus (EU) N:o 652/2014, annettu 15 päivänä toukokuuta 2014, elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta (EUVL L 189, 27.6.2014, s. 1).

(12) Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).

(13) Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).